En aquest vídeo pots veure d’una manera ràpida i senzilla com preparar i administrar CETROTIDE. És important rentar-se les mans amb cura abans de procedir a la preparació, així com treure la medicació de la nevera 5 minuts abans d’administrar-la. Retirar el tap de la xeringa d’aigua precarregada. Connectar l’agulla de més calibre a la xeringa, enroscant-la. Retirar el tap del vial de pols i punxar la xeringa al vial per introduir-hi el líquid. Moure el vial d’un costat a l’altre perquè es dissolgui la medicació. Inclinar el vial i recuperar tota la mescla a la xeringa. Treure l’aire empenyent l’èmbol a poc a poc. Tornar a tapar i retirar l’agulla gran. Col·locar al seu lloc l’agulla subcutània. Procedir a la injecció en la zona de l’abdomen, més o menys 3 dits a la dreta o a l’esquerra del melic. Finalitzada la injecció, tornar a tapar les agulles amb cura i portar-les al centre per dipositar-les en els contenidors especials.